สังคมข่าวหุ้น
*แรงซื้อหุ้นบิ๊กแคปหนุนตลาดหุ้นไทยวานนี้ (18 พ.ค.) ปิดบวก 18 จุด หลังตัวเลขติด "โควิด" ลด-ยุโรปคลายล็อกดาวน์ โดยดัชนีปิดที่ระดับ 1,566.80 จุด เพิ่มขึ้น 17.64 จุด หรือ 1.14% มูลค่าการซื้อขาย 9.82 หมื่นล้านบาท “พร็อพ-กองทุน” ผนึก “รายย่อย” เคาะขวา 1.7 พันล้านบาท
18 พ.ค. 2564

ดวงดี
*แรงซื้อหุ้นบิ๊กแคปหนุนตลาดหุ้นไทยวานนี้ (18 พ.ค.) ปิดบวก 18 จุด หลังตัวเลขติด “โควิด” ลด-ยุโรปคลายล็อกดาวน์ โดยดัชนีปิดที่ระดับ 1,566.80 จุด เพิ่มขึ้น 17.64 จุด หรือ 1.14% มูลค่าการซื้อขาย 9.82 หมื่นล้านบาท “พร็อพ-กองทุน” ผนึก “รายย่อย” เคาะขวา 1.7 พันล้านบาท
*ตลาดหลักทรัพย์แห่งประเทศไทย (ตลท.) อนุญาตให้หุ้นบริษัท เอ็นเอสแอล ฟู้ดส์ จำกัด (มหาชน) หรือ NSL ซึ่งทำธุรกิจเป็นผู้ผลิตแซนด์วิช ขนมขบเคี้ยวจำหน่ายในร้าน 7-11 เข้าซื้อขายในตลาดหลักทรัพย์แห่งประเทศไทย (SET) วันนี้ (19 พ.ค.) ด้วยมูลค่าหลักทรัพย์ ณ ราคา IPO ที่ 3,600 ล้านบาท
*“รื่นวดี สุวรรณมงคล” เลขาธิการ ก.ล.ต. เดินหน้าโครงการ Regulatory Guillotine ต่อเนื่อง เผย เม.ย. 64 มีโครงการสำเร็จแล้วเพิ่มอีก 10 โครงการย่อย ส่งผลให้ 4 เดือนแรกของปี 64 มีโครงการสำเร็จเพิ่มเป็น 16 โครงการย่อย และตั้งแต่เริ่มโครงการปี 63 มียอดโครงการสำเร็จแล้วทั้งสิ้น 31 โครงการย่อย ช่วยลดภาระและต้นทุนดำเนินการของภาคเอกชนที่เกี่ยวข้องมูลค่ารวม 200 ล้านบาทต่อปี
*ถือเป็นข่าวดีสำหรับ บริษัท ดีโอดี ไบโอเทค จำกัด (มหาชน) หรือ DOD “ธนิน ศรีเศรษฐี” ประธานเจ้าหน้าที่บริหาร เผยสำนักงานคณะกรรมการอาหารและยา (อย.) คืนใบอนุญาตนำเข้าเมล็ดพันธุ์กัญชงแล้ว ลุยนำเข้าเมล็ดพันธุ์ล็อตแรกมิ.ย.นี้ ขณะที่ล็อตสอง คาดนำเข้าก.ค-ส.ค. พร้อมยื่นจัดตั้งโรงสกัด หลังได้ยื่นขอพิจารณาแบบแสดงโรงสกัดผ่านฉลุย ส่งซิกมีคอนแทรคฟาร์มมิ่ง รายใหญ่-กลุ่มวิสาหกิจชุมชน หลายราย ตบเท้าขอเซ็น MOU ในการขอรับซื้อเมล็ดพันธุ์ พร้อมปลูก และจัดจำหน่ายให้เพียบ ตอกย้ำศักยภาพความแข็งแกร่งในการเป็นผู้นำของกลุ่มบริษัท DOD ในฐานะผู้ผลิตผลิตภัณฑ์เสริมอาหาร เครื่องสำอางและสกินแคร์ จากสารสกัดกัญชงที่ครบวงจร ตั้งแต่ต้นน้ำ จนถึงปลายน้ำ ในระดับต้น ๆ ของประเทศ
*“ปฐมภพ สุวรรณศิริ” รักษาการรองประธานเจ้าหน้าที่บริหาร และหัวหน้าคณะผู้บริหารด้านการค้า บริษัท ไทยคม จำกัด (มหาชน) หรือ THCOM แย้มสนใจซื้อซองประมูลการอนุญาตให้ใช้สิทธิวงโคจรดาวเทียมฯ 4 แพ็กเก็จ วันศุกร์ที่ 21 พ.ค.นี้ พร้อมเล็ง M&amp;A-JV ต่อเนื่อง หวังหนุนรายได้ต่อยอดธุรกิจเดิม อวดกระแสเงินสดในมือกว่า 6 พันล้านบาท เพียงพอลงทุน ย้ำ ดี/อี อยู่ในระดับต่ำ
*บริษัท ดู เดย์ ดรีม จำกัด (มหาชน) หรือ DDD โดย “นันทวรรณ สุวรรณเดช” ประธานเจ้าหน้าที่บริหาร เตรียมพร้อมลุยเครื่องสำอางกัญชง ลุ้นเห็นสินค้าภายในปีนี้ วางกลยุทธ์หลักเน้นขายผ่านช่องทางออนไลน์มากขึ้น เพิ่มฐานลูกค้าใหม่ๆ ปั๊มยอดขายโต 15% เร่งขยายตลาดทั้งในประเทศและฟิลิปปินส์ ย้ำเป้ารายได้ทั้งปี 2564 เติบโต 25-30% จากปีก่อน